**NARAVOSLOVJE IN TEHNIKA**

- Učenci naj v učbeniku na str. 70 in 71 še enkrat preberejo snov **Različne snovi različno prevajajo toploto**. V zvezku naj pregledajo, če imajo dokončan in urejen zapis v zvezek (nahaja se v nadaljevanju dokumenta), če naj ga zapišejo oz. dopolnijo.

- Učenci naj v učbeniku na str. 72 in 73 preberejo snov **Živa bitja in toplotna izolacija**. Naredijo zapis v zvezek (nahaja se v nadaljevanju dokumenta).

- Učenci naj v učbeniku na str. 74 in 75 preberejo snov **Gorenje**. Naredijo zapis v zvezek (nahaja se v nadaljevanju dokumenta). Ob prisotnosti odrasle osebe, naj naredijo tudi poskus (opis v nadaljevanju) .

- Učenci naj v učbeniku na str. 76 in 77 preberejo snov **Gašenje**. Naredijo zapis v zvezek (nahaja se v nadaljevanju dokumenta).

- Preberejo naj strip o poglavju dejavniki okolja (str. 78 in 79).

- Rešijo naj preverjanje znanja (učenci, ki so bili v petek, 13. 3. 2020 v šoli so ga že rešili).

**RAZLIČNE SNOVI RAZLIČNO PREVAJAJO TOPLOTO**

1. Toplotni izolatorji slabo prevajajo toploto (volna, les, stiropor, zrak), med tem ko toplotni prevodniki dobro prevajajo toploto (vse kovine).

2. Posode v katerih pečemo ali kuhamo dobro prevajajo toploto, kuhinjski pripomočki s katerimi hrano med kuhanjem premešamo (npr. kuhalnica) pa so iz materialov, ki slabo prevajajo toploto.

POSKUS:

1. Vzemi lonček, natoči toplo vodo in vanj postavi kovinski pribor (npr. jedilno žlico), leseni pribor (npr. kuhalnico) in plastični pribor (npr. plastično žlico). Pusti v vodi pet minut in nato preveri koliko se je pribor segrel.

2. Lonček s priborom daj na štedilnik. Počakaj, da voda zavre in ponovno preveri koliko se je pribor segrel.

3. Pusti, da voda vre pet minut in nato ponovno preveri koliko se je pribor segrel.

Pri vsaki točki zapiši ugotovitev.

**ŽIVA BITJA IN TOPLOTNA IZOLACIJA**

1. Živali se v naših krajih prilagodijo in pripravijo le na zimo. V ostalih letnih časih je hrane dovolj.

2. Prilagoditev glede na letni čas (zimo):

- jeseni nabirajo in shranjujejo hrano za ozimnico

- dlaka se pred zimo zgosti oz. odebeli

- nabira se jim podkožno maščevje

- pripravijo si brlog, zimo predremljejo

- nekatere ptice odletijo v toplejše kraje

3. Prilagoditev na podnebje:

a) na vročino in sušo:

- manj dlake

- veliki uhlji

- shranjevanje tekočine in maščobe v telesu

b) na mraz, sneg in led:

- gosta dlaka

- debeli podplati

- majhni uhlji

- bela zaščitna barva kožuha

- kratek gobček

**GORENJE**

1. Za gorenje potrebujemo kisik, gorivo in dovolj visoko temperaturo. Plini, ki pri tem nastajajo, so smrtno nevarni.

2. Goriva so snovi, ki gorijo. To so les, papir, premog, nafta in zemeljski plin.

3. Goriva med gorenjem sproščajo energijo v obliki toplote in svetlobe.

4. Ogenj potrebujemo za:

- ogrevanje

- kuhanje

- termoelektrarne

5. Ogenj ugasne, ko zmanjka goriva, ko zmanjka kisika ali pa ko se gorivo prepoji z vodo in ohladi.

6. Snovi, ki ne gorijo so steklo, kovina in kamen.

**POSKUS za gorenje**

Potrebujete tri čajne svečke in tri različno velike kozarce. Prižgete svečke in nanje postavite tri različno velike kozarce istočasno. Opazujte kaj se bo zgodilo. Opažanja zapišite.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**GAŠENJE**

1. Požar je nenadzorovano širjenje ognja.

2. Med gorenjem lahko nastane velika materialna škoda, prav tako so lahko ogrožena življenja.

3. Vsega ne smemo gasiti z vodo (gorečega olja, električne napeljave).

**PREVERJANJE ZNANJA – vremenska karta**

Učenec naj reši preverjanje znanja, ki je v priponki. Zapisati mora tudi tri ugotovitve. Pri zapisu ugotovitev naj si pomaga z vprašanji, ki smo jih že zapisali v zvezek. Za vsak slučaj so še enkrat zapisana v nadaljevanju, da se bo lažje pripravljal.

1) Kateri kraj ima najnižjo in kateri kraj ima najvišjo dopoldansko temperaturo? Kolikšna je razlika?

2) Kateri kraj ima najnižjo in kateri kraj ima najvišjo popoldansko temperaturo? Kolikšna je razlika?

3) Kateri kraji imajo enako dopoldansko temperaturo? Koliko?

4) Kateri kraji imajo enako popoldansko temperaturo? Koliko?

5) V katerem kraju je razlika med dopoldansko in popoldansko temperaturo najvišja? Koliko?

6) V katerem kraju je razlika med dopoldansko in popoldansko temperaturo najnižja? Koliko?